Poštovane, poštovani,

obavještavamo vas da je sukladno mišljenju Hrvatskog zavoda za javno zdravstvo zbog aktualno povoljne epidemiološke situacije, **moguće nastaviti aktivnosti vezano uz utvrđivanje psihofizičkog stanja djeteta i u školskim ustanovama,** s tim da su se škole dužne pridržavati odgovarajućih mjera iz [*Uputa HZJZ-a za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu*](https://mzo.gov.hr/UserDocsImages/dokumenti/Vijesti/2020/Upute-vrtici-i-skole-29-4-2020-finalno.pdf)*,* s naglaskom na sljedeće mjere:

* **održavati fizičku udaljenost (najmanje 1,5 m)**
* **pojačati higijenu ruku (dezinfekcija ruku kod ulaska i izlaska u ustanovu) te, ako je moguće, koristiti vlastitu kemijsku olovku kod pisanja testa,**
* **odgoditi dolazak (djece i roditelja) s povišenom tjelesnom temperaturom i/ili respiratornim smetnjama te osoba sa sumnjom na zarazu COVID-19,**
* **redovito prozračivati prostorije.**

Utvrđivanje psihofizičkog stanja za upis djece u 1. razred provest će se u područnoj školi **Cista Provo, srijeda 3. 6. 2020 u 8:30 sati.**

Za utvrđivanje psihofizičkog stanja djece u školi potrebno je donijeti:

1. Vlastitu olovku i gumicu (Roditelji kemijsku olovku)
2. Domovnicu i rodni list (koji nisu dostavili u školu)
3. Potvrdu o pohađanju programa predškole
4. Dokumentaciju ako je dijete bilo obuhvaćeno zdravstvenim, rehabilitacijskim ili socijalnim postupkom.